
ZAPISNIK
	29. sjednice Vijeća Mjesnog odbora Horvati – Srednjaci, održane 27. listopada 2023. u prostorijama Mjesnog odbora Horvati - Srednjaci, Horvaćanska cesta 54, s početkom u 19:00 sati.

NAZOČNI ČLANOVI VIJEĆA: Marko Fuček, Goran Koić, Tomislav Nakić-Alfirević, Ana Vasung, Tibor Lugar
NENAZOČNI ČLANOVI VIJEĆA: Sven Nemet, Tatjana Jonjić, Vladimir Morić, Paula Došen.

Predsjedava Tomislav Nakić-Alfirević, predsjednik Vijeća.
Zapisnik vodi: Ana Vasung, potpredsjednica Vijeća
Predsjednik konstatira da je nazočno 5 od ukupno 9 članova Vijeća, što znači da Vijeće može pravovaljano odlučivati, te otvara 29. sjednicu Vijeća Mjesnog odbora.
	Vijeće jednoglasno bez izmjena prihvaća tekst Zapisnika 28. sjednice Vijeća, održane 25. rujna 2023.
DNEVNI RED:
1. Plan potreba za aktivnostima, programima i projektima unapređenja kvalitete života građana
2. Prijedlog uspostave taksi stajališta na području Mjesnog odbora Horvati - Srednjaci
3. Pitanja, prijedlozi i obavijesti

Ad. 1. Plan potreba za aktivnostima, programima i projektima unapređenja kvalitete života građana
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju svi članovi Vijeća.
Nakon rasprave Vijeće jednoglasno donosi:
Z A K LJ U Č A K
o namjeri donošenja Plana potreba za aktivnostima, programima 
i projektima unapređenja kvalitete života građana 
Mjesnog odbora Horvati - Srednjaci za 2024.
1. Vijeće planira donošenje Plana potreba za aktivnostima, programima i projektima unapređenja kvalitete života građana Mjesnog odbora Horvati - Srednjaci za 2024. u iznosu do 5.000,00 eura.
1. Zaključak dostaviti Gradskom uredu za mjesnu samoupravu, promet, civilnu zaštitu i sigurnost.

Ad. 2. Prijedlog uspostave taksi stajališta na području Mjesnog odbora Horvati - Srednjaci
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju svi članovi Vijeća.
Nakon rasprave Vijeće sa 4 glasa ZA i 1 glas SUZDRŽAN donosi:
Z A K LJ U Č A K
[bookmark: _Hlk145054534]o uspostavi taksi stajališta na području Mjesnog odbora Horvati - Srednjaci
1. Vijeće 	Mjesnog odbora Horvati - Srednjaci razmatralo je prijedlog predsjednika Vijeća o uspostavi taksi stajališta na području Mjesnog odbora Horvati – Srednjaci.
2. Vijeće je suglasno s predmetnim prijedlogom i predlaže da se za taksi stajalište označe tri postojeća parkirališna mjesta na istočnom kraju Ulice majstora Radonje s južne strane ili druga odgovarajuća lokacija u blizini objekta Doma zdravlja -Srednjaci, ukoliko iz nekog razloga nije moguće na predloženoj lokaciji.
3. Zaključak dostaviti Vijeću Gradske četvrti Trešnjevka - jug.


Ad. 3. Pitanja, prijedlozi i obavijesti
	Član Vijeća Goran Koić podsjeća na oštećene sprave za vježbanje na Gredicama i dodavanje novih sprava na vježbalištima gdje god postoji mogućnosti. Reklamacija na radove u Hećimovićevoj ulici. 
	Primijećen je veći broj automobila bez registarskih oznaka o čemu bi trebalo obavijestiti komunalnog redara. 
	Prijedlog vijeća je da se na sljedeću sjednicu pozove komunalni redar.
	Budući da više nitko ne traži riječ, predsjednik konstatira da je dnevni red iscrpljen te zaključuje sjednicu.
	Dovršeno u 19:25 sati


KLASA: 024-08/23-003/2125
URBROJ: 251-13-11-15/005-23-2
Zagreb, 27. listopada 2023.

Zapisnik sastavila: 
Ana Vasung

  Predsjednik
Vijeća Mjesnog odbora
Horvati – Srednjaci

[bookmark: _GoBack]Tomislav Nakić-Alfirević, v.r.



Izvješće o glasanju na 29. sjednici VMO Horvati - Srednjaci, 27.10.2023.

